Lietuvos regionų pirmenybės

Lietuvos regionų pirmenybės – Lietuvos futbolo federacijos vykdomos futbolo varžybos ir skautavimo projektas, skirtas suteikti jauniesiems futbolininkams iš Lietuvos galimybę atstovauti regioninėms komandoms turnyre ir patekti į nacionalinių rinktinių kandidatų sąrašą.

 Istorija 

Projektą 2017 metais organizavo LVJFA. Tuometinis pirmenybių tikslas buvo Lietuvos vaikinų rinktinių kandidatų peržiūra, trenerių įtraukimas į rinktinės kandidatų peržiūros procesą ir trenerių diskusijos apie žaidėjus. Projektas įtraukė gimusius 2004 (U-14), 2003 (U-15), 2002 (U-16) ir 2001 m. (U-17) amžiaus grupės vaikinus, kurie buvo suskirstyti į Aukštaitijos (Šiaurės), Kauno (Pietų), Vilniaus (Rytų), Žemaitijos (Vakarų) regionines komandas. Debiutiniai turnyrai vasarą buvo surengti Šiauliuose, Klaipėdoje, Vilniuje ir Kaune.https://www.jaunimofutbolas.lt/projektai/regionu-pirmenybes/lietuvos-regionu-rinktiniu-pirmenybes-startuos-siauliuose Pagal pirmenybių nuostatus, per dieną buvo žaidžiamos ketverios 60 minučių trukmės rungtynės ir šis formatas per metus nepakito.

2018 m. sezone nusistovėjo trenerių skyrimo tvarka, kuomet regioninėms komandoms vadovauti buvo paskirtas trenerių duetas. Vasario mėnesį Marijampolės futbolo manieže rungėsi 2002, 2003, 2004 metais gimę žaidėjai. Oficialiu Lietuvos regionų pirmenybių rėmėju tapo „Wellteen“, įsteigę prizus kiekvieno regiono geriausiai pasirodžiusiems žaidėjams.https://www.jaunimofutbolas.lt/projektai/regionu-pirmenybes/regionu-pirmenybes-sulauke-didelio-susidomejimo Pavasarį ir vasarą pirmenybių turai vyko Panevėžyje (2005 m. gim. žaidėjams), Klaipėdoje (2003 m. gim. žaidėjams), Kaune (2004 m. gim. žaidėjams), Tauragėje (2005 m. gim. žaidėjams).

Projekto tęsiniu lapkritį tapo iš geriausiai pirmenybėse atsiskleidusių žaidėjų suburtos Lietuvos regioninės rinktinės rungtynės su Varšuvos „Legia“ akademijos bendraamžiais. Į Varšuvą išvyko U-15 ir U-16 vaikinų rinktinės.https://www.jaunimofutbolas.lt/projektai/regionu-pirmenybes/lietuvos-regionu-pirmenybiu-tesinys-u16-komandos-dvikova-su-legia-akademija https://www.jaunimofutbolas.lt/projektai/regionu-pirmenybes/lietuvos-regionu-pirmenybiu-finise-u15-komandos-dvikova-su-legia-akademija

2019 m. Lietuvos regionų pirmenybių projekto vykdymą perėmė LFF. Vasario mėnesį Marijampolės manieže rungėsi 2004 m. gim. (U-16) ir 2005 gim. (U-15) futbolininkai.https://www.jaunimofutbolas.lt/projektai/regionu-pirmenybes/tesiamas-lietuvos-regionu-pirmenybiu-projektas Projekto vykdytojai nusprendė teikti prioritetą pirmenybių turus surengti naujose lokacijose, todėl gegužės mėnesį rungtynės buvo surengtos Širvintų (2004 m. gim. žaidėjams), Telšių (2005 m. gim. žaidėjams) ir Birštono (2006 m. gim. žaidėjams) stadionuose.https://www.jaunimofutbolas.lt/projektai/regionu-pirmenybes/regionu-pirmenybes-pirmakart-vyks-sirvintose-telsiuose-ir-birstone Rugpjūčio mėnesį pirmąkart surengtas U-13 amžiaus grupės (2007 m. gim. žaidėjų) turnyras Utenoje.https://www.jaunimofutbolas.lt/projektai/regionu-pirmenybes/u-13-jaunimas-pirmakart-selo-regionu-pirmenybese

Pirmenybėse dalyvavę žaidėjai buvo pakviesti atstovauti Lietuvos regioninei rinktinei spalio ir lapkričio mėnesį Vilniuje vykusiame tarptautiniame „Ateitis Cup“ turnyre ir jame pranoko lūkesčius, užimdami aukštas vietas. U-13 komanda tarp savo bendraamžių užėmė 9 vietąhttps://www.jaunimofutbolas.lt/projektai/regionu-pirmenybes/regionu-pirmenybiu-u-13-komandos-pasirodymas-turnyre-vainikuotas-9-vieta, U-14 komanda – 5 vietąhttps://www.jaunimofutbolas.lt/projektai/regionu-pirmenybes/regionu-pirmenybiu-u-14-rinktine-uzeme-5-vieta, U-15 komanda – 3 vietąhttps://www.jaunimofutbolas.lt/projektai/regionu-pirmenybes/regionu-pirmenybiu-u-15-komanda-iskovojo-bronzos-medalius, galop U-16 komanda – 2 vietą, pralaimėjusi tik finalehttps://www.jaunimofutbolas.lt/projektai/regionu-pirmenybes/regionu-pirmenybiu-u-16-komanda-pelne-sidabro-medalius.

 Formato keitimas 

Patvirtinusi savo 2020–2024 m. techninę strategiją, LFF ėmėsi permainų jaunimo futbolo projektų srityje, siekiant jog šie atitiktų naujojoje strategijoje suformuotus tikslus. Gegužės 15 dieną LFF paskelbė apie numatomas naujoves, susijusias su gausesniu žaidėjų įtraukimu, atviresniu atrankos procesu, žaidėjo profilio sudarymu. Pirmenybės šiemet bus surengtos 2007 ir 2008 m. gimusiems žaidėjams – pirmąkart suorganizavus atrankas bei varžybas ir merginomshttps://www.jaunimofutbolas.lt/projektai/regionu-pirmenybes/lietuvos-regionu-pirmenybes-siemet-sugris-pakeitusios-formata.

 Šaltiniai ir nuorodos 

 Lietuvos regionų pirmenybių naujienos

 Išnašos 

Kategorija:Lietuvos futbolo lygos

Kategorija:Lietuvos jaunimo futbolas